Publication: Magyar Közlöny
Issue: MK-2003-142 (Year: 2003, Number: 142)
Era: 1990-2004
Section: a 132/2003. (XII. 11.) OGY határozathoz
Paragraph Index: 431

1. A PROGRAM ALAPELVEI, KERETEI ÉS ÖSSZE- FÜGGÉSEI 1.1. A Program alapelvei Az NKP-II a legfontosabb hazai és nemzetközi környezetpolitikai alapelvekre épül, amelyek három fõ csoportba sorolhatók: — A környezetvédelemben mára már hagyományosnak tekintett alapelvek (pl. az elõvigyázatosság, a megelõzés, a helyreállítás, a felelõsség, az együttmûködés, a tájékoztatás, a nyilvánosság és a „szennyezõ fizet” elve). — A fejlett országok környezeti kormányzati tevékenysége alapján számunkra példaértékûnek tekinthetõ további alapelvek (a megosztott felelõsség; az átláthatóság biztosítása a tervezés, döntéshozás, finanszírozás, megvalósítás és ellenõrzés során; kiszámíthatóság a szabályozásban és a finanszírozásban; számonkérhetõség, világos célok, mérhetõ teljesítmények; partnerség, szubszidiaritás, addicionalitás, többszörös hasznú intézkedések). — A fenntartható fejlõdés alapelveinek (a fenntartható fejlõdés — Herman Daly megfogalmazása szerint — „a folytonos szociális jólét elérése anélkül, hogy az ökológiai eltartóképességet meghaladó módon növekednénk”) figyelembevételével az NKP-II-nek elõ kell segítenie a fenntartható fejlõdés irányába történõ átmenethez szükséges társadalmi, gazdasági és környezeti feltételek kialakítását. Az NKP-II végrehajtása során a környezetgazdasági érdekeken kívül a nem számszerûsíthetõ etikai megfontolásokat is figyelembe kell venni. Az etikai szempontokat szem elõtt tartó környezetvédelem elismeri a megóvandó értékek gazdasági érdekeken felül álló létjogosultságát. 1.2. Az NKP-II végrehajtásának keretei A környezeti problémák összetettségébõl következik, hogy a második Nemzeti Környezetvédelmi Programot csak úgy lehet megvalósítani, ha a környezeti szempontok a különbözõ ágazatok, a gazdálkodó szervezetek, az önkormányzatok, a lakosság és a civil szervezetek döntéseiben érvényesülnek. Az NKP-II ebbõl következõen nem ágazati hatáskörû, hanem a társadalom és a gazdaság egészét átható program. A megfogalmazott célok nem érhetõk el a társadalom támogatása nélkül, a programok pedig csak a társtárcák támogatásával valósíthatók meg. A Program végrehajtása a kormányzat egészének együttmûködését, összehangolt cselekvését igényli. Ennek elõsegítése érdekében tettünk javaslatot a megvalósítás intézményrendszerének kialakítására. — Az NKP-II azon környezeti problémákra összpontosít, amelyek = a társadalmi-gazdasági-környezeti problémák metszéspontjában komplex módon jelentkeznek, = több környezeti elemet érintõ beavatkozást igényelnek, = a társadalom és a gazdaság széles körét érintik, 2003/142. szám = hatékonyan csak az érintettek széles körének bevonásával számolhatók fel. Ezeken a különleges kezelést igénylõ területeken az NKP-II konkrét beavatkozásokat (tematikus akcióprogramokat) vázol fel. — Az NKP-II a megoldandó problémák bemutatásával, az elérendõ célok megfogalmazásával és az ezekhez kialakított tematikus programok révén segíti elõ a környezetpolitika célkitûzéseinek a gazdasági, ágazati és területi stratégiaalkotási, tervezési és programozási tevékenységekbe való beépíthetõségét, valamint az érintettek legszélesebb körû támogatásának megszerzését. — Az NKP-II olyan célrendszert jelöl ki, amely meghatározza a középtávú környezetpolitika idõszakában elérendõ konkrét környezeti és természeti célállapotokat. A környezeti javak és természeti értékek megõrzését és fenntartható használatát (cél) a célrendszer horizontális és vertikális integrációja révén kell biztosítani (eszköz). — Az NKP-II olyan eszköztárat határoz meg a célok és célállapotok eléréséhez, amely figyelembe veszi az adott körülményekhez és új kihívásokhoz történõ együttes alkalmazkodás gyors és hatékony lehetõségeit a középtávú tervezési periódusban. — Az NKP-II-ben foglaltakat az ország társadalmi, gazdasági tervének meghatározása, a gazdaságpolitikai döntések kialakítása, a terület- és településfejlesztés, a regionális tervezés, továbbá a nemzetgazdaság bármely ágában megvalósuló állami tervezési és végrehajtási tevékenység során érvényre kell juttatni. 1.3. A Program végrehajtásának társadalmi, gazdasági és nemzetközi összefüggései Magyarország fejlett országokhoz történõ felzárkózásának egyik meghatározó kihívása, hogyan lehet az élet- és a környezetminõség javítását, a környezeti értékek megõrzését, a természeti erõforrások fenntartható használatát a gazdasági fejlõdéssel összeegyeztetni. Természeti értékeinket elismerésre méltó módon sikerült megõrizni, s ezzel számos tekintetben megelõzzük a fejlett országokat. Ugyanakkor a környezet megóvása érdekében tett intézkedéseink és azok hatékonysága még nem éri el a szükséges szintet. A piacgazdaság kiépülésével a területi egyenlõtlenségek a fejlett és az elmaradott térségek között nem csökkentek, sõt tovább növekedtek. Az elmaradott térségekben hátrahagyott, jórészt állami felelõsségi körbe tartozó környezeti károk viszont jelentõs mértékûek. Az elmúlt évtizedben a gazdasági-politikai változások kedvezõ folyamatai mellett egyes környezeti és természeti értékeket veszélyeztetõ hatások felerõsödtek. Az egészséget befolyásoló környezetszennyezés bizonyos tényezõi csökkentek, mások növekedtek, összességében azonban továbbra is számottevõ terhelést jelentenek. Emelkedik az allergia, az asztma, az idült légzõszervi megbetegedések száma, nõ a tüdõrák elõfordulási gyakorisága. Az NKP-II tervezése a gazdasági és társadalmi folyamatok olyan irányú elmozdulásával számol, amikor a jelenlegi tendenciák kedvezõ módon változnak. Ilyen többek között a gazdaság megerõsödése, a hátrányos helyzetû térségek és rétegek fokozatos felzárkózása, az életminõség javulása, a környezetminõségben mutatkozó területi egyenlõtlenségek kedvezõ irányú csökkentése, felszámolása. Ugyanakkor nem várható, hogy ezen idõtávban olyan mértékû kedvezõ változások következnek be, amelyek a környezet- és természetvédelem számára a mozgásteret lényegesen bõvítik. A gazdaság- és környezetstratégia közös metszete a munkaerõ minõségi újratermelésére és a természeti erõforrások takarékos igénybevételére alapozó versenyképesség tartós javítása lesz. Ehhez kapcsolódik a környezeti infrastruktúra kiegyenlített fejlesztése, valamint a meglévõ természeti és környezeti értékek megõrzése, amely a többi fejlesztési célt tekintve is alapvetõ feltétel. A politika további felelõssége jelenik meg abban, hogy tudatosan lépjen fel a társadalmi, tudati és környezeti értékek rombolása ellen ott, ahol a kizárólagos piaci, pénzközpontú szemlélet ártalmasnak bizonyul. 1.3.1. Kapcsolatok más átfogó és ágazati fejlesztésekkel Az NKP-II egyik fontos célja a természeti erõforrások takarékos igénybevételének ösztönzése, amely egyben hozzájárul a hazai gazdaság versenyképességének javulásához. Az integrált termékpolitika, a tisztább termelés, a megelõzés-orientált, környezettudatos technológia- és termékfejlesztés, illetve a környezetirányítási rendszerek alkalmazásának eredményeként mérséklõdõ környezetterhelés várhatóan az egészségkárosító hatások csökkenését is eredményezi. A fogyasztási szokásokban, az értékrendben és az életmódban bekövetkezõ kedvezõ változások — a javuló környezetminõség közvetlen hatásain túlmenõen — számottevõen hozzájárulhatnak a lakosság életminõségének javulásához. Az NKP-II eredményes végrehajtása nem nélkülözheti a gazdasági teljesítõképesség, valamint az ágazatpolitikai realitások ismeretét. A célokat más ágazati törekvésekkel összehangoltan kell megvalósítani. A tervezés és a végrehajtás során is figyelembe kell venni az átfogó társadalomés gazdaságfejlesztési politikákat és programokat. Ezek körébe tartozik különösen: — Magyarország Középtávú Gazdaságpolitikai Programja, amelynek alapvetõ célja a modernizáció és az európai fejlettségi szintekhez való felzárkózás. — Az Országos Területfejlesztési Koncepció, amely a területfejlesztés jövõképét, országos céljait és irányelveit, a nemzetközi integrációval kapcsolatos irányelveket, valamint a területfejlesztés szempontjából legfontosabb ágazati prioritásokat fekteti le. — Az Országos Területrendezési Terv, amely meghatározza az ország egyes térségei számára a területfelhasználás feltételeit, a mûszaki-infrastrukturális hálózatok összehangolt térbeli rendjét, figyelemmel a fenntartható fejlõdés elvére, valamint a területi, táji, természeti és ökológiai, 2003/142. szám valamint kulturális adottságok, illetve erõforrások védelmére. — A Nemzeti Fejlesztési Terv (NFT) — Magyarország EU tagországgá válása után — a Strukturális Alapok társfinanszírozásával megvalósuló fejlesztéseit tartalmazza. — A Környezetvédelmi Kohéziós Alap Stratégia a csatlakozást követõen a Kohéziós Alapból igénybe vehetõ támogatások felhasználását készíti elõ a környezetvédelem területén. — A Széchenyi Terv több pályázati és elbírálási rendszerében (pl. kis- és középvállalkozás fejlesztési, energiahatékonysági, turizmusfejlesztési program) megjelentek a környezet- és természetvédelmi szempontok. Az NKP-II tervezése és megvalósítása épít a már meglévõ ágazati szakpolitikákra és szakterületi tervekre, programokra: — Az Egészség Évtizedének Johan Béla Nemzeti Programja részét képezi a Nemzeti Környezetegészségügyi Akcióprogram. Ez a témakör az NKP-II-ben a Környezetegészségügyi és Élelmiszerbiztonsági Akcióprogramban jelenik meg. — A Vízgazdálkodás Országos Koncepciója a 2015-ig terjedõ idõszakra határozza meg a legsürgetõbb hazai feladatokat. Alapkövetelménynek tekinti, hogy az Európai Unió szabályozása szerinti vízgazdálkodási célok elérése eddig az idõpontig minden tagország és jelenleg tagjelölt ország számára kötelezõ lesz. — Az Ivóvízminõség-javító Program azokat a beruházásokat foglalja magában, amelyek 877 település 2 750 000 lakosa számára teszik lehetõvé az új minõségi követelményeknek megfelelõ ivóvíz szolgáltatását. A két ütemben (2006, illetve 2009-ig) megvalósuló program intézkedései a Környezetegészségügyi és Élelmiszerbiztonsági Akcióprogram célkitûzéseinek elérését, ezáltal a lakosság életminõségének javítását szolgálják. — A több éve folyó Ivóvízbázisvédelmi Program a vízkészletek minõségi állapotának megõrzését, javítását, az ivóvízellátás biztonságának növelését szolgálja. Magába foglalja az üzemelõ vízbázisok utólagos védelmét (bizonyos szennyezõforrások megszüntetését, korlátozását), valamint a távlati vízbázisok megelõzõ védelmét (a beépítésnek, a szennyezõforrások betelepülésének tilalmát a kijelölt területeken). — A Nemzeti Települési Szennyvíz-elvezetési és -tisztítási Megvalósítási Program a kijelölt szennyvíz-elvezetési agglomerációk területén a települési szennyvizek közmûves elvezetését és a szennyvizek biológiai tisztítását, illetõleg a települési szennyvizek ártalommentes elhelyezését valósítja meg három ütemben (2008, 2010, illetve 2015-ig). — A Vásárhelyi Terv továbbfejlesztése (VTT) keretében tervezett intézkedések és beruházások a Tisza-völgy árterén élõ mintegy 1 millió lakos és felhalmozott vagyon árvízi veszélyeztetettségét kívánják csökkenteni. — Az Országos Környezeti Kármentesítési Program célja a felszín alatti vizek, a földtani közeg veszélyeztetésének, szennyezettségének, károsodásának megismerése; a veszélyeztetett területeken a szennyezettség kockázatának csökkentése; valamint a szennyezett területeken a szennyezettség csökkentésének vagy megszüntetésének elõsegítése. — Az Országos Hulladékgazdálkodási Terv (OHT) a hulladékgazdálkodás teljes egészét felölelõ, egységes szerkezetû és áttekinthetõ rendszerû, komplex cselekvési terv. Az OHT-ban megfogalmazott feladatok és programok meghatározása az NKP-II kidolgozásával összhangban történt, így az OHT a tervezett Hulladékgazdálkodási akcióprogram megvalósítási tervének szerepét is betölti. — A Központi Nukleáris Pénzügyi Alapból finanszírozott projektek a radioaktív hulladékok végleges elhelyezésének, a kiégett fûtõelemek átmeneti tárolásának és végleges elhelyezésének, valamint a nukleáris létesítmények leszerelésének megoldását szolgálják. Ennek eredményeként ezen a téren is biztosított az atomenergia alkalmazásának biztonsága, a lakosság és a környezet védelme. Ez a tevékenység megfelel az Európai Unió elvárásának, és az

Source: https://magyarkozlony.hu/hivatalos-lapok/baf51686730c8137e4c342fa81918d3f73ae7a16/dokumentumok/51c758a44d8c6475668366ce44e0c0b168fe9de9/letoltes